Marcus Potter

Marcus Potter ลูกชายคนเดียวของผู้กอง Maruay Huakia นายตำรวจระดับสูงผู้ที่คอยรักษาความสงบให้กับเมือง Noah และจนท. Jennie Potter อดีตผู้ค้ายาเสพติดรายย่อยที่กลับตัวมาเป็นตำรวจ

อายุในโลกจริงๆ 1 ปี แต่พ่อพาไปอยู่ในห้องแห่งกาลเวลาจนมีอายุ 25 ปี

## Backstory

Marcus Potter ถูกเลี้ยงให้เติบโตอยู่ในห้องแห่งการเวลาตั้งแต่เกิด โดยที่พ่อหวังจะให้มาช่วยงาน Nuu Nuum กับ Mengchai Sniper ที่หลังจากแต่งงานและลาออกจาก LSPD เพื่อเปิดธุรกิจร้านอาหารเนื่องจาก Maruay รู้สึกผิดที่ไม่สามารถอยู่ร่วมงานแต่งงานของทั้งคู่ในฐานะเถ้าแก่ฝ่ายเจ้าสาวจนจบได้เนื่องจากต้องร่วมสอบสวน Pongsatorn Matchakuea (aka Hah Araina) จากเหตุพยายามลอบยิง Mengchai กลางงานแต่ง ซึ่งระหว่างที่อยู่ในห้องแห่งกาลเวลานั้น Marcus ได้รับการศึกษาแบบ home school จึงทำให้ตั้งแต่เด็กจนโตนั้นไม่เคยมีเพื่อนเลยแม้แต่คนเดียว นอกจากการศึกษาแล้ว ยังได้รับการฝึกฝนการขับรถจากพ่อผู้ซึ่งเป็นอดีตมือไล่ล่าอันดับต้นๆ แห่ง Noah LSPD อีกด้วย

## Noah Chapter 2.0

Marcus เข้ามายังเมือง Noah ที่เป็นเมืองที่พ่อกับแม่ได้พบรักกันโดยตั้งเป้าหมายไว้ว่าจะเป็นนักซิ่งอันดับหนึ่งของเมือง และอยากได้รถสปอร์ตทุกคันที่มีขายในเมืองมาไว้ในครอบครอง แต่แรกนั้นพ่ออยากให้ Marcus ไปเป็นเชฟเพื่อช่วยงาน Marshall Butcher ที่เป็นอดีตเจ้านายที่เกษียณตัวไปเป็น Sous Chef และ Nuu Nuum ที่เป็นน้องสาวร่วมสาบานของ Maruay แห่งสามพี่น้อง LSPD รุ่น 5 ที่เป็น Executive & Co-owner Chef ที่ร้านอาหารของ Mengchai Sniper แต่ตัว Marcus เองมองว่างานเชฟเป็นงานที่น่าเบื่อ วันๆ ต้องอยู่กับที่ ไม่มีอิสระเพราะต้องเป็นครัวให้กับคนทั้งเมืองจึงหันไปเอาดีด้านการขายกัญชาเพื่อเดินตามรอยของครอบครัวทางฝั่งแม่ และได้ไปเจอกับ Gunggink Greyson, Gliao Grad, Moobin Meedee, Long Xiaoyu แล้วรู้สึกว่าคุยถูกคอกัน จึงได้ตั้งกลุ่มขึ้นมาชื่อว่ากลุ่ม Onsen โดยจะมีการแต่งตัวในธีมของนักเรียน ก่อนที่จะได้ Funwhan Harem, Bualoy Kaiwan, Mumu Mamafucka, Terak Zimsalabim มาเข้ากลุ่มในภายหลัง

วันหนึ่ง Marcus ได้เปิด Twitter แล้วได้เจอทวีตของ Isabella Belllaabell Bluema Velasquez (Alcyone ในเวลาต่อมา) กำลังหาคนช่วยเก็บสมุนไพรเพื่อเอาไปทำยา ซึ่งขณะนั้น Marcus กำลังอยู่ในช่วงที่เบื่องานประจำจึงได้ติดต่อไป และเมื่อได้พบกับ Bluema เป็นครั้งแรก Marcus ก็ตกหลุมรักเธอทันทีจากการที่ Bluema เป็นคนที่อัธยาศัยดี ขี้เกรงใจ และส่งต่อความเป็นห่วงเป็นใยให้กับผู้อื่น แถมยังเป็นคนที่มีนิสัยทะเล้นนิดๆ อีกด้วย จึงได้เก็บสมุนไพรมาเกินเพื่อแถมให้ และได้พยายามที่จะคุยด้วยกันบ่อยๆ โดยที่ในตอนนั้น Bluema เป็นคนที่จริงจังกับงานมาก จนมีครั้งหนึ่งที่ Bluema เข้าเมืองมา และหมอ Black ได้บอกกับ Marcus เข้าเมืองมาแล้ว แต่ Bluema กลับไม่ตอบข้อความ จนทำให้ Marcus น้อยเนื้อต่ำใจว่าเขาคงไม่ได้สนใจ ไม่แม้แต่จะเหลียวแล บวกกับก่อนหน้านั้น Marcus เคยเห็น Bluema พูดคุยกับ Jerry Escoba ด้วยความสนิทสนม จนคิดว่าสองคนนั้นเป็นแฟนกัน จึงคิดที่จะตัดใจ แต่พอวันต่อมาก็พบว่า Bluema ตอบข้อความกลับมา จึงได้ตัดสินใจที่จะ move on เป็นวงกลม ลองพยายามใหม่อีกครั้ง จากนั้น Marcus ก็ช่วย Bluema ในหลายๆ เรื่อง ทั้งขับรถให้ ชวนไปล่าสัตว์ สอนโดดร่ม จนทั้งสองเริ่มรู้สึกผูกพันและสนิทกันมากขึ้น จนวันหนึ่ง เขาได้ขอให้เธอเรียกชื่อเขาโดยที่ไม่ต้องมีคำว่า "คุณ" นำหน้า แต่เธอรู้สึกเขินเวลาที่เรียกชื่อของเขาโดยที่ไม่มีคำว่าคุณ เธอจึงบอกให้เขาเรียกเธอว่า "BB" และเธอจะเรียกเขาว่า "MM" หลังจากนั้นทั้งคู่ก็สานความสัมพันธ์กันเรื่อยๆ และสุดท้าย Marcus ก็ได้พา Bluema ไปยังแม่น้ำบริเวณช่องเขา Mt. Chilliad และได้ขอเป็นแฟนในวันที่ 29 ธ.ค. 2019 และได้คบกันตั้งแต่นั้นมา

ในระหว่างนี้ สมาชิกแก๊ง Onsen ก็เริ่มหายหน้ากันไปจนเหลือแค่ Marcus, Gunggink และ Bualoy ที่ยังอยู่ในเมือง Noah อยู่ ก่อนที่ทั้งสามคนจะได้เข้ามาเป็นหมอและเภสัชกรเนื่องจากไม่รู้ว่าจะทำอะไรดี โดยที่ Gunggink และ Bualoy ได้เข้ามาสอบในตำแหน่งแพทย์ก่อน ก่อนที่ Marcus จะเข้ามาขอสมัครในตำแหน่งเภสัชกรกรีฑาให้กับโรงพยาบาล และได้เข้าแก๊ง Pastel Dragon (แก๊งมังกรพาสเทลแห่งโรงพยาบาล Pillbox Hill Medical Center) ในที่สุด โดยเหตุผลก็คือตนไม่อยากสังกัดแก๊งไหนเป็นพิเศษเพราะรู้สึกเห็นใจที่แก๊ง Pastel Dragon นั้นขาดคนที่มีความสามารถในการวิ่งขายกัญชาอย่างมีประสิทธิภาพ และอีกเหตุผลหนึ่งก็คือการได้ใกล้ชิดกับ Bluema คนรักของตน

## Noah Chapter 2.5 : When this World Is No More, the Moon Is All We'll See.

หลังจากเข้าแก๊ง Pastel Dragon ได้สักพัก Marcus ก็ได้ศึกษาหาความรู้ตำราแพทย์เพิ่มเติมจนได้กลายเป็นทั้งอายุรแพทย์ ศัลยแพทย์ และจิตแพทย์มือดีที่สามารถรักษาโรคทั่วไป โรคระบาด โรคติดต่อทางเพศสัมพันธ์ ผ่าตัด ศัลยกรรมตกแต่ง และบำบัดผู้ป่วยอาการทางจิต โดยผลงานที่โดดเด่นได้แก่การรักษา Fabio ที่หลอนยาเสพติดจนเห็นภาพ Freddy Crueger ไล่ตามตลอดเวลาจนหายดีได้ และอีกเหตุการณ์หนึ่งก็คือเชื้อไวรัสซอมบี้ที่เกิดจากเจ้าหน้าที่ Doon Doon (V3) ไปสัมผัสกับของเหลวลึกลับในเหมืองร้างแห่งหนึ่งจนเกิดเหตุการณ์ซอมบี้ระบาด แต่สุดท้าย Marcus ก็ช่วยเหลือโลกไว้ได้ด้วยเซรัมที่มีส่วนประกอบของยาเสพติดทั้งหมดในเมืองได้แก่กัญชา โคเคน และน้ำท่อมลุงเค

แต่ถึงแม้จะมีความสามารถขนาดไหนก็ไม่สามารถรั้งคนที่รักไว้ได้เมื่อ Bluema ต้องไปเรียนต่อที่ต่างประเทศที่ไกลแสนไกล และอาจจะไม่ได้เจอกันอีกอย่างกะทันหัน โดยที่ Bluema ได้บอกกับ Marcus ว่าไม่ต้องรอ และให้เปิดใจเพื่อรับคนดีๆ เข้ามาในชีวิต เพราะตนไม่อยากเห็นคนที่ตนรักมากๆ ต้องมาเจ็บปวด โศกเศร้าเพราะตนไม่อยู่ และเพราะตนไม่รู้ว่าจะได้กลับมาเมื่อไหร่ แต่ Marcus ก็ยังยืนยันว่าจะรอ แม้ Bluema อาจจะไม่กลับมาก็ตาม ก่อนที่ทั้งคู่จะร่ำลาโดยที่ไม่เอ่ยคำลาออกมา มีแต่บอกว่าโชคดี แล้วเจอกันใหม่อีกครั้ง ทิ้งให้ Marcus ต้องทนเจ็บปวด ทรมาณ เพราะแต่เดิมทั้งคู่ก็แทบไม่ได้เจอกันอยู่แล้ว โดยที่จะได้เจอกันแค่สัปดาห์ละ 2 วันเนื่องจากเวลาที่ไม่ตรงกัน

หลังจากที่ Bluema ไปต่างประเทศ Marcus ก็อยู่ในช่วงเคว้งคว้าง ทุกวันที่เข้าเมือง เขาจะมายืนสูบบุหรี่ที่ทางเข้าโรงพยาบาลฝั่งสถานีตำรวจ จุดที่เขาเจอกับคนรักของเขาครั้งสุดท้าย ด้วยความหวังเล็กๆ ว่าเธอจะกลับมาสักวันหนึ่ง แต่ละวันที่ผ่านไป เขาคอยส่งข้อความหาคนรักของเขาเรื่อยๆ เพื่อบอกเล่าความเป็นไปให้เธอได้รู้ ให้เหมือนกับเธออยู่กับเขาตลอดเวลา เขาแกล้งทำตัวเป็นปกติ แต่ในใจลึกๆ ต้องซ่อนความเจ็บปวดไว้ แล้วก็ได้แต่บอกว่าไม่เป็นไร เดี๋ยวเธอก็มา เขาพยายามที่จะเปิดรับคนใหม่ๆ ในชีวิตที่เขาเจอ แต่สุดท้ายเขาก็ทำไม่ได้

แต่ถึงแม้จะเจ็บปวดเพียงใด ชีวิตก็ต้องเดินต่อไป เขายังคงตั้งใจทำงานทั้งในฐานะเภสัชกร อายุรแพทย์ ศัลยแพทย์ และจิตแพทย์อย่างเต็มที่ เขาได้เป็นแพทย์เจ้าของเคส Mengchai Sniper เป็นหนองในเรื้อรัง, เคส Horse Reggae เป็นซิฟิลิส และเคสโรคแปลกๆ มากมาย แต่เคสที่ทำให้เขาค่อนข้างหนักใจคือเคสจนท. MEEMEE Orlov ที่คิดสั้นและพยายามจะฆ่าตัวตายเพราะโดน Achi Ishida คนที่เธอกำลังคุยด้วยอยู่เมิน เพราะเขาต้องให้คำปรึกษาในเคสที่เคยเกิดขึ้นกับเขา แต่สุดท้ายด้วยความดื้อของเธอ เธอก็เกือบจะฆ่าตัวตายสำเร็จด้วยการขับรถลงน้ำจนน้ำท่วมสมอง และสมองได้รับการกระทบกระเทือนจนเธอลืมทุกสิ่งทุกอย่างเกี่ยวกับ Achi ในตอนแรก Marcus คิดจะรักษาเพื่อฟื้นคืนความทรงจำให้เธอ แต่หลังจากที่ปรึกษากับทีมแพทย์ก็ได้ลงมติว่าจะรักษาเฉพาะสมองที่กระทบกระเทือน แต่จะไม่บำบัดเพื่อให้คืนความทรงจำกลับมา เพื่อไม่ให้เธอเกิดอาการ PTSD ที่อาจส่งผลต่อหน้าที่การงานในภายหลัง แต่หลังจากที่รักษาขั้นต้นเสร็จแล้ว เธอก็ยังมีอาการหน้ามืดอยู่บ่อยๆ เนื่องจากยังไม่หายดีแล้วไปหักโหมทำงานหนัก จนเขาต้องเตือนเธออยู่หลายครั้ง แต่เธอก็ยังรั้นที่จะทำงานให้ได้ จนสุดท้ายเขาต้องไปคุยส่วนตัวกับ Marshall Butcher และ Jack Silva ว่าอย่าเพิ่งให้เธอทำงานหนักจนเกินไป แต่สุดท้ายแม้จะห้ามยังไง เขาก็ต้องเป็นคนไปพาเธอกลับมานอนโรงบาลเพราะอาการหมดสติทุกที ซึ่งระหว่างที่ดูอาการเธอในช่วงที่ยังไม่หายดีนี้ เขาก็รู้สึกว่าเขาเห็นเงาของ Bluema ในตัวของเธอ จากการเป็นคนที่จริงจังกับงาน และเป็นคนดื้อ ซึ่งเป็นนิสัยที่ทำให้เขาตกหลุมรัก Bluema นั่นเอง แต่เขาก็ต้องห้ามใจไม่ให้หวั่นไหว เพราะเขายังต้องรอ Bluema กลับมา

## Noah x Dyztiny Act I: To Protect and to Serve... but Whom?

สองสัปดาห์หลังจากที่ Bluema จากไป เขาก็จริงจังกับงานมากขึ้น ทั้งด้านขาวและด้านดำ ทั้งหมดนี้ก็เพื่อที่จะไม่ให้ตัวเองฟุ้งซ่าน จากที่เป็นคนทำอะไรเล่นๆ ก็กลายเป็นคนที่ทำงานด้วยความจริงจัง และทุ่มเทสุดๆ ถึงขนาดเกือบแตกหักกับตำรวจเนื่องจากกรมตำรวจมีการปรับผัง และมีการฝึกอบรมเพื่อเพิ่มวินัยและความรัดกุมในการทำงานจนเริ่มมีการประสานงานช่วยเหลือช้า

ระหว่างนี้ได้มีหญิงสาวปริศนาคนหนึ่งเข้ามาในเมืองโดยใช้ชื่อในทวิตเตอร์ว่า Redma ซึ่งสร้างความสงสัยให้กับ Marcus และหมอ Elz Chablue ที่เป็นลูกพี่ลูกน้องของ Bluema มากเนื่องจากหญิงสาวคนดังกล่าวมีหน้าตาละม้ายคล้ายคลึงกับเธอมาก แต่ต่างกันตรงที่ทรงผม และลักษณะการแต่งตัวที่ดูยังไงก็ไม่ใช่สไตล์ที่เธอจะแต่ง เพราะ Redma เป็นหญิงสาวที่แต่งตัวค่อนข้างโชว์เนื้อหนัง และดูเป็นผู้หญิงลุยๆ ซึ่งขัดกับบุคลิกของ Bluema ที่เป็นคนอ่อนหวานมากๆ หมอ Chablue ก็เลยสนใจที่จะสืบให้รู้ว่าหญิงสาวคนนี้เป็นใครกันแน่ และวันหนึ่งเขาก็บังเอิญไปพบกับเธอตัวเป็นๆ ที่โรงหลอม โดยตอนที่เจอเธอนั้นเขาก็ไม่ได้ทักหรือว่าอะไร แต่สักพักเขารู้สึกว่าถูกเธอจ้องมองอยู่ จึงได้ถามไปว่ามีอะไรติดบนหน้าของเขาหรือเปล่า แต่เธอก็หันหน้าหนีไปและไม่ได้ตอบอะไรกลับมา

วันหนึ่งเกิดเหตุปล้นธนาคาร Pacific Standard เป็นครั้งแรก แต่ก่อนที่จะมีการปล้น ได้มีประชาชนไปพบกลุ่มโจรที่เตรียมตัวกำลังจะปล้นบริเวณสำนักงานใหญ่บริษัทขนส่ง ก็เลยถูกยิงก่อนที่จะมีเหตุปล้น โดยทางโรงพยาบาลได้ส่งหมอ DonnieJeff ไปและพบว่าผู้บาดเจ็บถูกยิง จึงได้ประสานตำรวจให้เข้าไปตรวจสอบ แต่กลับต้องรอถึง 30 นาทีตำรวจถึงจะมา จากนั้นไม่พอ เขาถูกเรียกให้ไปช่วยเหยื่ออีกรายบริเวณใกล้เคียง แต่ในระหว่างที่ช่วยเหลือคนเจ็บ จนท.ที่ดูแลรักษาความปลอดภัยก็วิ่งไป regroup กับทีมที่หน้าธนาคาร แล้วจู่ๆ ก็มีรถบุคคลต้องสงสัยว่าจะเป็นโจรปล้นธนาคารขับมาจอดข้างๆ แล้วก็ขับผ่านไป สร้างความไม่พอใจให้ทีมแพทย์อยู่เล็กน้อย

ไม่กี่วันหลังจากนั้นก็เกิดเหตุการณ์ที่ทวีความขัดแย้งระหว่างหน่วยงานเข้าไปอีกเมื่อ George Colorado พยายามที่จะฆ่าตัวตายด้วยการโดดลงจากบันไดข้างโรงพยาบาล โดยครั้งแรกที่โดดนั้นเขาเกือบจะได้เสียชีวิตสมใจ แต่มีแพทย์ไปเห็นเหตุการณ์เสียก่อน จึงได้พยายามเกลี้ยกล่อม และได้ประสานให้ตำรวจมาช่วยเจรจา แต่ตำรวจก็ไม่มาสักที จน George Colorado ได้โดดลงสะพาน แต่แพทย์ก็สามารถช่วยเอาไว้ได้ โดยที่รวมเวลาที่เขาบาดเจ็บจนแพทย์ทำการผ่าตัดรักษาได้ก็ใช้เวลาร่วม 20 นาทีแต่ตำรวจก็ยังไม่มา ก่อนที่เขาจะวิ่งออกมานอกโรงพยาบาลแล้วก็กระโดดอีกครั้ง แต่ครั้งนี้เขาทำสำเร็จ George Colorado เสียชีวิตแทบจะทันทีที่ร่างเขาถึงพื้น เหตุการณ์ในครั้งนี้เริ่มทำให้แพทย์ตั้งคำถามต่อการทำงานของตำรวจว่ายังห่วงสวัสดิภาพของคนในเมืองอยู่หรือไม่

และหลังจากนั้นไม่กี่วัน ก็เกิดเหตุที่ Horse Reggae (aka พี่ม้า) ถูกหมอ Rose Midnight ล่วงละเมิดทางเพศระหว่างเข้ารับการรักษาจนทำใจไม่ได้ คิดจะฆ่าตัวตายเนื่องจากรู้สึกว่าตัวเองไร้ฆ่า และได้วิ่งมาบริเวณเขตก่อสร้างใกล้ลานจอดรถกลาง และได้ปีนขึ้นไปบนเครนที่สูงเท่าตึก 26 ชั้น โดยที่มีหมอ Peache ปีนตามขึ้นไปด้วย Marcus จึงได้ปีนตามขึ้นไปเพื่อเกลี้ยกล่อมในฐานะจิตแพทย์ และได้ประสานให้เจ้าหน้าที่ตำรวจเข้าพื้นที่ด้วย แต่เมื่อเวลาผ่านไปเกือบ 20 นาทีตั้งแต่ประสานไปจนเหล่าโนอามุงที่เป็นเพื่อนของพี่ม้าขึ้นไปยอดเครนได้ ตำรวจก็ยังไม่เข้าที่เกิดเหตุเสียที ซึ่งเหตุการณ์ในครั้งนี้ก็ยิ่งตอกย้ำความขัดแย้งระหว่างสองหน่วยงานให้หนักยิ่งกว่าเดิม

และเหตุการณ์ที่เป็นฟางเส้นสุดท้ายก็มาถึงเมื่อวันหนึ่งขณะที่เหล่าแพทย์กำลังเดินทางไปร้านอาหาร และหมอ Redrum Carotene (aka หมอเป็ด) ขับรถไม่ระวังจนไปสะกิดรถตำรวจท้องถิ่นเข้า และตำรวจท้องถิ่นคนนั้นก็ได้ลงจากรถมาและเปิดฉากยิงจนเหล่าหมอต้องวิ่งแตกกระเจิง แต่ระหว่างนั้นก็มีรถ FIB ขับมาบริเวณใกล้ๆ และจอดดูก่อนที่จะขับออกไปโดยไม่แยแสเหตุการณ์ที่หมอถูกไล่ยิงจนหมอต้องใช้มนต์ดำลบความทรงจำของตำรวจท้องถิ่นไปได้ ซึ่งเหตุนี้ทำให้เหล่าทีมแพทย์หมดความอดทนในความเพิกเฉยและไม่สนใจสวัสดิภาพของคนในเมือง และได้ตกลงกันว่าถ้าเกิดว่ามีตำรวจบาดเจ็บจนสลบ ทีมแพทย์จะไม่ใช้รถเข้าเหตุ แต่จะเดินจากโรงพยาบาลไปเพื่อเป็นการสั่งสอนให้กรมตำรวจได้มองเห็นคุณค่าชีวิตของประชาชนและคำขวัญ "To protect and to serve" ที่ท่องกันบ้าง และเพื่อเป็นการส่งข้อความที่เป็นการกระทำที่จะเป็นปฏิปักษ์กับกรมตำรวจ เนื่องจากได้มีการพูดคุยกับเจ้าหน้าที่ระดับสูงในเรื่องของการดูแลสวัสดิภาพของคนในเมืองไปหลายครั้ง แต่ก็ไม่เห็นการปรับปรุงการทำงานในเรื่องนี้แม้แต่น้อย

และในวันนั้นก็เกิดเหตุจนท.พิเศษ Pully Peeper บาดเจ็บจากการพลัดตกตึกระหว่างที่ไปเกลี้ยกล่อมคนเมา เมื่อมีการแจ้งเคสเข้ามา หมอ Marcus, Mark Zuckumbhor และ Kae Blackbeard ก็อาสาจะเข้าไปช่วยเหลือด้วยการเดินไปรับเคส แต่หลังจากนั้นไม่นานก็ได้รับแจ้งว่าคนเมาที่เป็นประชาชนได้รับบาดเจ็บเนื่องจากสะดุดขาตัวเองตกตึก Marcus จึงได้บอกให้หมอ Mark ขับรถนำหน้าไปช่วยประชาชนก่อนเนื่องจากไม่อยากให้ประชาชนมาเป็นตัวประกันท่ามกลางความขัดแย้งนี้ โดยได้บอกให้เอาเครื่องปั๊มหัวใจไปแค่เครื่องเดียวพอ ส่วนตนกับหมอเข้จะตามไปช่วยเจ้าหน้าที่ทีหลัง โดยการเดินไปรับเคสนี้ใช้เวลาเข้าเคสเกือบ 10 นาที ซึ่งก็สร้างความไม่พอใจให้กับทางกรมตำรวจเช่นกัน แต่นั่นก็ถือว่าเป็นการบรรลุจุดประสงค์ของทีมแพทย์แล้ว

วันถัดมา ทางกรมตำรวจได้ติดต่อกับศูนย์แพทย์เพื่อให้เข้าไปพูดคุยเพื่อลดความขัดแย้งนี้ โดย Marshall Butcher และ Muhammad Orlov (IAA) ยอมเปิดโต๊ะเพื่อเจรจาหาทางออกในเรื่องนี้ โดยทาง Marcus ได้แจ้งเหตุผลของการอารยะขัดขืน และได้เล่าเหตุการณ์ทั้งหมดที่เกิดขึ้น โดยที่ทางกรมตำรวจก็ยอมรับความผิดพลาดในการปฏิบัติงานตามที่ได้ปฏิญาณไว้ และได้ให้คำมั่นว่าจะเอาเรื่องนี้เข้าที่ประชุมเพื่อกำชับการทำงานที่คำนึงถึงสวัสดิภาพของประชาชนมาเป็นอันดับหนึ่ง ทางทีมแพทย์จึงได้ขอโทษกับการกระทำที่ไม่เป็นมืออาชีพเช่นกันเพื่อรักษาบรรยากาศในการทำงานระหว่างหน่วยงาน ถือเป็นการสิ้นสุดความขัดแย้งในครั้งนี้

## Noah x Dyztiny Act II: I'm a Doctor... in Criminal Mastermind

จากการที่ Marcus Potter ก่อเหตุค้ากัญชาอยู่บ่อยครั้ง ทำให้เขาต้องถูกตัดสิทธิ์ในการขอใบอนุญาตครอบครองอาวุธปืนอย่างถูกกฎหมาย ในขณะที่เหตุอาชญากรรมในเมืองทวีความรุนแรงขึ้นทุกวันจนเขารู้สึกไม่ปลอดภัย เขาจึงเริ่มคิดแผนที่จะหาอาวุธปืนผิดกฎหมายมาใช้ โดยที่เขาได้รู้ว่า Joey Shevara ผู้เป็นเพื่อนของพ่อเขาเป็นคนจัดหาปืนให้กับ The Lost MC เขาจึงได้ติดต่อไป และได้รับภารกิจจากลุงโจอี้ให้ส่งบุหรี่ 20 ตัวในครั้งต่อไปที่เขาโดนจับ แล้วเขาจะให้ข้อมูลเพิ่มเติม

หลังจากที่เขาทำภารกิจนี้ได้สำเร็จ Joey Shevara ก็บอกให้เขาคุยกับ Srithep Thrope โดยที่ Srithep ได้ให้ข้อมูลมาว่าตอนนี้อาวุธปืนไม่ได้แยกขายปลีก แต่จะขายเป็นแพคเก็จ โดยในแพคเก็จประกอบไปด้วยปืนพก 3 กระบอกและลูกซองสั้น 1 กระบอก แต่จะซื้อได้เขาจะต้องหาโคเคนมาให้เป็นจำนวน 400 ซอง พร้อมเงินสดอีก $50,000 โดยที่ Srithep ได้บอกมาว่าเขาไม่ใช่คนกำหนดราคา เป็นแค่นายหน้าจัดหา โดยมีนายทุนอยู่เบื้องหลัง เป็นองค์กรอาชญากรรมระดับโลกที่มีอำนาจอยู่เหนือสภาเมือง ด้วยราคาที่สูงลิบลิ่วและเป็นไปไม่ได้เลยที่จะได้มา เขาจึงได้ตัดใจจากการหาปืนวิธีนี้ และเขาก็ฉุกคิดขึ้นได้ว่ามันมีวิธีที่จะได้ปืนมาที่ง่ายและมีความเป็นไปได้สูงกว่า นั่นคือการแลกตัวประกันในเหตุปล้นธนาคาร เขาจึงได้คิดแผนปล้นธนาคารและหลบหนีไว้ โดยจุดประสงค์ที่แท้จริงไม่ได้เพื่อเอาเงิน แต่เป็นอาวุธปืนที่ใช้ตัวประกันแลกมา

หลังจากที่เอาบุหรี่ไปส่งให้ Joey Shevara แล้ว เขาก็กลับมาที่โรงพยาบาล และได้เจอกับ Khempee Butcher หมอรุ่นน้อง โดยที่ Khempee ได้ชวนเขาออกไปขโมยปูนเนื่องจากได้รับการไหว้วานจาก Jeang พ่อค้าก๋วยเตี๋ยวปริศนาที่มีเบื้องหลังอันดำมืดให้ไปขโมยปูนมาส่ง 5 ถุง แลกกับ "ของเล่น" หนึ่งชิ้น โดยหลังจากที่ขโมยปูนมาได้สำเร็จแล้ว เขาก็ได้รู้ว่า "ของเล่น" ที่ว่านั่นคือ Power Drill หรือหัวสว่านที่สามารถเจาะตู้เซฟธนาคารได้ และยังได้รู้อีกว่าการที่พวกเขาได้ Power Drill แลกกับปูนแค่ 5 ถุงนี้ไม่ใช่การได้มาฟรีๆ แต่เป็นการว่าจ้าง โดยที่ Jeang ได้ยื่นข้อเสนอให้พวกเขาก่อเหตุปล้นธนาคาร โดยมีเงื่อนไข 2 เงื่อนไขให้เลือกระหว่าง 1) รับส่วนแบ่ง 4% โดยที่ Jeang จะรับผิดชอบเรื่องค่าปรับให้ทั้งหมดหากว่าปล้นไม่สำเร็จ หรือมีคนที่หนีไม่รอด หรือ 2) รับส่วนแบ่ง 10% แต่ทางชุดปล้นต้องรับผิดชอบค่าใช้จ่ายเอง โดยที่ขณะนี้ Marcus ซึ่งเป็นหัวหน้าทีมยังไม่ได้ตัดสินใจแต่อย่างใด ทั้งนี้ก็เพราะ Jeang ได้ให้เวลาตัดสินใจก่อนเนื่องจาก Jeang ได้มอบหมายให้ทีมอื่นก่อเหตุก่อนตามลำดับคิว แถม Jeang เองยังยื่นข้อเสนอขายปืนพกให้กระบอกละ $35,000 สามารถลงบัญชีได้ไว้ก่อนเนื่องจากเครดิตดี โดยที่ Marcus ได้บอก Jeang ไปว่าขอเวลาคิดก่อนเพราะ Khempee ก็ติดสอบที่ต่างประเทศอยู่ และต้องใช้เวลาในการซ้อมแผนให้รัดกุมก่อน โดยในการปล้นครั้งนี้ เขาได้เชิญชวน Peach Fupui และ Somyoi AGN มาร่วมทีมด้วย โดยในตอนนี้ทีมของเขายังขาดลูกทีมอีก 1 คนซึ่งจะเป็นคนที่พาหนีหลังจากที่ปล่อยตัวประกันไปแล้ว

ในระหว่างนี้เขาก็ตกอยู่ในห้วงของความรู้สึกที่อยากก่ออาชญากรรมเนื่องจากเขาเริ่มรู้สึกสนุก เขาเริ่มรับรู้ถึงอาการ psychopath ที่ค่อยๆ ก่อตัวในความคิดของเขา แต่เขาก็ยังสามารถจัดการกับอาการดังกล่าวได้ในระหว่างเวลาทำงาน และเขาได้แบ่งเวลาส่วนตัวในการนั่งคิดแผน และหาทางหนีทีไล่ในการก่ออาชญากรรม เขาเริ่มมีอาการนอนไม่หลับจากความคิดที่วนเวียนในหัวเขาตลอดเวลา และโดยเฉพาะเรื่องที่สำคัญที่สุดนั่นคือเรื่องคนรักของเขานั่นเอง เขารู้สึกสับสน และไม่ค่อยพอใจกับการที่เขาสามารถอยู่ได้โดยไม่มีเธอ แต่ต้องแลกมาด้วยการที่เขาต้องก่ออาชญากรรม

ต่อมาเขาได้รับการชักชวนจาก Pukz Berry ผ่าน Peach Fupui ว่าอยากลองปล้นร้านสะดวกซื้อ เขาตกปากรับคำแบบไม่ต้องคิดเลย แต่กลับมารู้ทีหลังว่าทาง Pukz Berry ซึ่งเป็นคนชักชวนไม่ได้วางแผนอะไรไว้เลย จนสุดท้ายเขาต้องเป็นคนที่ต้องหาทะเบียนปลอม จับตัวประกัน เลือกร้านที่จะปล้น รวมถึงหาทางหนีแบบด้นสด แต่ด้วยการที่เขาพักผ่อนน้อยในช่วงหลังๆ ทำให้เขาลืมติดทะเบียนปลอมจนตำรวจน่าจะสามารถตรวจทะเบียนรถของเขาได้โดยใช้เรดาร์สแกนที่รถของเขา แต่แผนเริ่มขึ้นแล้ว ยังไงก็คงต้องดำเนินต่อไป ในการปล้นครั้งนั้นเขาสามารถหลบหนีได้อย่างหวุดหวิด แต่เขาก็รู้อยู่แก่ใจว่าเดี๋ยวเขาก็คงได้รับหมายเรียกไปให้ปากคำเพราะรถของเขาอยู่ในที่เกิดเหตุอยู่ดี อย่างไรก็ตาม ทีมปล้นของเขาได้เงินมา $3,350 จากการปล้นครั้งนี้ ถึงแม้ไม่ใช่เงินที่มากมายอะไร แต่ก็เป็นเหตุที่จะทำให้ชีวิตของเขาเปลี่ยนไปตลอดกาล

เขาเริ่มคิดแผนหลบหนีจากการปล้นธนาคารอยู่ทุกวัน และก็ได้แผนหนึ่งที่มีครบทั้งการลอบเร้นและการล่อความสนใจ โดยแผนดังกล่าวจะมีคนปล้นหน้างานทั้งหมด 3 คนและคนช่วยหลบหนีอีก 3 คน โดยแผนคือปล้นธนาคาร Fleeca Bank สาขา Route 68 และหลบหนีมาวิ่งตามรางรถไฟที่จะออกโรงเลื่อยไม้ Paleto Bay โดยเอารถดับเพลิงขวางอุโมงค์ไว้ และให้คนที่เอารถมาขวางขับหนีออกไปก่อน จากนั้นรถหน้างานก็จะจอดที่กลางสะพานแล้วปล่อย 2 คนกระโดดร่มลงน้ำโดยที่คนถือเงินจะต้องดำน้ำกลับเข้า Alamo Sea ส่วนอีกคนจะขึ้นเรือออกทะเลไปเลย

โดยในการปล้นครั้งนี้มีสมาชิกทีมทั้งหมด 6 คนพร้อมโค้ดเนมก็คือ Marcus Potter (คุณหนึ่ง), Khempee Butcher (คุณสอง), Somyoy AGN (คุณสาม), Boat Business (คุณสี่), Cartoon Araiwa (คุณห้า) และ Peach Fupui (คุณหก)

แต่ก่อนจะถึงวันปล้นได้เกิดเหตุที่ Jeang ถูกยิงเสียชีวิต ทำให้พวกเขาจะได้รับส่วนแบ่ง 100% โดยอัตโนมัติ ยิ่งทำให้ทีมรู้สึกฮึกเหิมยิ่งกว่าเดิมอีก

เมื่อถึงวันที่พร้อมปล้น เขาได้ออกตามหาตัวประกัน แต่ในวันนั้นเหมือนจะเป็นโชคร้ายของเขาที่ระหว่างที่หาตัวประกันอยู่ จู่ๆ ก็มีเสียงปืนใกล้ๆ โรงพยาบาล Sandy Shore จนเจ้าหน้าที่ตำรวจต้องเข้ามา ทำให้เขาทำงานได้ยากขึ้น เขาจึงได้ขับกลับมายังที่โรงเชือดหมู และเมื่อกำลังจี้ตัวประกันมาขึ้นรถ ก็มีสายตรวจเข้ามาตรวจสอบที่โรงเชือดพอดี จึงทำให้เขาถูกไล่ล่า แต่สุดท้ายก็สามารถหนีพ้นมาได้ และเขาได้ยกเลิกแผนทั้งหมดในวันนั้นด้วยอาการอารมณ์เสียสุดๆ

วันต่อมาเขาได้เริ่มแผนการใหม่อีกครั้ง ในครั้งนี้เขาสามารถหาตัวประกัน 2 คนได้ตามแผน แต่แผนต้องมาพังเพราะความอ่อนประสบการณ์ของ Khempee Butcher ที่ทำสว่านพังและไม่สามารถเจาะตู้เซฟได้ แต่การหลบหนีก็ต้องดำเนินต่อไป เขาเลือกปล่อยตัวประกันคนแรกเพื่อแลกกับการเปิดทางหนี เขาสามารถหนีได้ตามแผนก่อนจะปล่อยตัวประกันอีกคนบริเวณสะพานรางรถไฟข้ามเขาและสามารถหนีได้ตามแผน แต่กับคนอื่นมีผิดแผนอยู่บ้าง เช่น Khempee ที่โดดร่มไปลงผิดฝั่งจนต้องนอนแอบในป่า Peach และ Somyoy ที่ต้องโดดลงน้ำแล้วดำน้ำหนีเนื่องจากตำรวจซ้อนแผนไม่ยอมเอาเฮลิคอปเตอร์ลงหลังจากปล่อยตัวประกัน แต่ด้วยความฉลาดของ Marcus ที่เขาได้สั่งให้ทุกคนเตรียมถังดำน้ำไว้เผื่อสถานการณ์ฉุกเฉิน ก็ทำให้ทุกคนสามารถหนีรอดมาได้สำเร็จ แม้ต่อมา Boat Business จะถูกเชิญตัวไปสน.เนื่องจากมีตำรวจมาเจอเขาตอนกำลังเปลี่ยนเสื้อผ้า แต่ Marcus ก็ได้ส่งข้อความแก้ต่างให้กับ Boat จนเขาสามารถหลุดจากการเป็นผู้ต้องสงสัยได้ และเขาได้ตั้งชื่อเหตุปล้นครั้งนี้ว่า Failed Success

หลังจากเหตุปล้นในครั้งนี้ Marcus ก็เป็นที่เลื่องลือในหมู่อาชญากรในเมืองในเรื่องของความรอบคอบ และการวางแผนที่ต้องมีแผนสองและแผนสำรองฉุกเฉิน ซึ่งเรื่องแผนปล้นครั้งนี้ก็ได้เข้าไปถึงหูของชายปริศนาที่ชื่อ David ชายปริศนาฐานะร่ำรวยมากๆ ที่เพิ่งเข้ามายัง Noah

## Noah x Dyztiny Act III: Here Comes the New Challenger

สองวันหลังจาก Failed Success เขาก็กลับมาทำงานตามปกติโดยที่ตอนนี้เขาได้ล้มเลิกความคิดที่จะเป็นแค่คนวิ่งยา และจะยกระดับตัวเองให้เป็น Criminal Mastermind โดยใช้หน้าที่การงานในฐานะแพทย์ที่ต้องเจอกับผู้คนมากหน้าหลายตาในการแลกเปลี่ยนข้อมูล

ในวันนั้น เขาได้รับแจ้งเคสอุบัติเหตุที่ Great Ocean Highway และได้พบกับประชาชนใหม่ที่ชื่อ Karisma Chang บาดเจ็บเนื่องจากไม่คาดเข็มขัดนิรภัย เขาจึงได้ช่วยเหลือและพาเธอกลับมาที่โรงพยาบาล เขาพยายามสอบถามอาการ แต่เธอก็ถามคำตอบคำ เขาจึงไม่ได้ใส่ใจอะไร

ต่อมาเขาได้เจอกับ Somyoy และได้บอก Somyoy ว่าเขาได้คิดแผนปล้นธนาคารได้อีก แต่คราวนี้อาจต้องใช้คนถึง 10 คน และทุกคนต้องเป็นนักซิ่งที่ขับรถซิ่งหนีตำรวจได้อย่างเชี่ยวชาญ โดยเขาได้ให้ Somyoy ไปชักชวนพลพรรคนักซิ่งฝีมือดี และได้ Pu Singtongkanongdej และ Dummy Ezy มาร่วมทีมด้วย โดยแลกกับการที่ Marcus จะต้องไปช่วยงานปล้นใหญ่ของช่าง Pu อีกหนึ่งงานเป้นการแลกเปลี่ยน และได้พาทีมงานชุดปัจจุบันไปดูสถานที่พร้อมบอกแผนคร่าวๆ ให้ฟัง โดยที่ทุกคนเห็นพ้องต้องกันว่าแผนนี้ต้องได้ผลแน่นอน

หลังจากที่คุยกันเสร็จ เขาก็ได้กลับมาทำงานที่โรงพยาบาล และขณะนั้นเหล่าแพทย์คนอื่นๆ ก็กำลังจับกลุ่มคุยกันเรื่องเหตุปล้น Failed Success ซึ่งหนึ่งในคนที่อยู่ในวงสนทนานั้นก็มี Vladimir Putin แฟนใหม่ของหมอ Luna Hazevillain อยู่ด้วย และ Putin ก็ได้เอาเรื่องนี้ไปเล่าให้ Xiao-yu "David" Chang ฟัง และก็สนใจในตัว Marcus และอยากจะร่วมธุรกิจด้วย จึงได้ฝากหมอ Luna บอกว่ามีคนสนใจจะร่วมธุรกิจ ให้ Marcus ไปหาเขาที่บ้านของเขาย่าน Richman

เมื่อเขาไปถึงที่บ้าน รปภ.และบอดี้การ์ดก็ปล่อยให้เขาเข้าไปได้อย่างง่ายดาย และเขาก็ได้พบกับ Xiao-yu เป็นครั้งแรก โดยที่ Xiao-yu สนใจที่จะร่วมงานด้วย และได้เสนอให้ความช่วยเหลือตามที่ Marcus ต้องการ ไม่ว่าจะเป็นเงิน หรือปืนก็ตาม แต่ Marcus ได้ปฏิเสธ พร้อมกับบอกว่าแผนของเขาไม่จำเป็นต้องใช้ทรัพยากรอย่างเงินหรือปืน แต่จะใช้แค่ทรัพยากรบุคคลที่มีฝีมือในการขับรถก็พอ เขาจึงได้เสนอว่าจะจัดหาคนมาให้ และหนึ่งในนั้นคือ Jerry Escobar ช่างอู่รถยอดนักซิ่งที่ใครๆ ต่างก็ยกให้เขาเป็นอันดับ 1 ของเมือง โดย Xiao-yu บอกให้ Karisma "Gene" Chang หญิงสาวคนที่เขาเพิ่งช่วยปฐมพยาบาลให้ผู้เป็นน้องสาวแท้ๆ ของเขาให้ติดต่อและเรียก Jerry มาหาที่บ้านเพื่อทำข้อตกลงกันโดยที่ไม่รู้ว่าทาง Peach Fupui ได้ไปติดต่อ Jerry ไว้แล้ว จึงทำให้ดีลครั้งนี้ Marcus ไม่ได้ติดหนี้บุญคุณอะไรเขา

แต่ก่อนกลับ Gene ก็ได้เข้ามาคุยเป็นการส่วนตัวกับ Marcus และขอให้เธอได้ร่วมทีมหลบหนีการปล้นในครั้งนี้ด้วย แต่ห้ามบอกพี่ชายของเธอ ด้วยบุคลิกของผู้หญิงที่ไม่มั่นใจเวลาคุยกับคนแปลกหน้า และการที่เธอเชื่อฟังทุกอย่างที่พี่ชายของเธอสั่ง ทำให้เขารู้ว่าเธอพยายามที่จะพิสูจน์ตัวเองให้พี่ชายได้เห็นว่าเธอมีดี แต่ก็กลัวพี่ชายของเธอในเวลาเดียวกัน แต่เขาก็ยังไม่ไว้ใจเธอเพราะเพิ่งเจอกับเธอแค่วันเดียว เขาจึงได้บอกกับเธอว่าเดี๋ยวจะมีงานให้เธอทำเพื่อดูว่าเธอมีดีแค่ไหน โดยที่เขาจะติดต่อหาเธอในภายหลัง ก่อนที่เธอจะขอโทษเรื่องก่อนหน้านี้ที่เธอถามคำตอบคำเป็นเพราะเธอมีนิสัยที่ค่อนข้างจะอึดอัดเวลาคุยกับคนแปลกหน้า

และก่อนที่เขาจะกลับ เขาได้บอกกับเธอว่าทีมบอดี้การ์ดของพี่ชายเธอหละหลวม ไม่ค้นตัวเขาก่อนให้เข้าบ้าน ก่อนที่เขาจะควักมีดออกมาและบอกให้เธอรู้ว่าอย่าได้ไว้ใจแม้กระทั่งหุ้นส่วน หรือแม้กระทั่งกับหมอที่ดูไม่มีพิษมีภัย ก่อนที่เขาจะเก็บมีดเข้ากระเป่าแล้วขับรถออกมา

วันต่อมา เขาได้มอบภารกิจทดสอบโดยให้เธอไปปล้นมินิมาร์ท โดยให้เธอเป็นคนต่อรองกับตำรวจ แล้วหาใครมาขับรถก็ได้ โดยในการปล้นครั้งนี้ เขาได้เห็นเลยว่าเธอไม่มีความพร้อมในการก่ออาชญากรรมเลย เธอไม่รู้ว่าการจะปล้นร้านสะดวกซื้อนั้นต้องใช้อะไรบ้าง เธอคิดว่าแค่เปลี่ยนสี ตำรวจก็จะจำรถไม่ได้ทั้งๆ ที่ใส่ทะเบียนเดิม เธอไม่มีแม้กระทั่งอาวุธที่จะใช้จี้ตัวประกัน จนถึงขนาดต้องให้เขาที่เป็นตัวประกันหลอกไปนั่งคุกเข่าตรงเคาน์เตอร์ แต่สุดท้ายการปล้นครั้งนี้ก็ผ่านไปได้ด้วยดี แต่เขาก็ยังคิดว่าเธอยังไม่พร้อมกับงานใหญ่ระดับปล้นธนาคารอยู่ดี

หลังจากหนีเสร็จเรียบร้อย เขาได้ไปพบกับเธอที่บ้านของเธอ แล้วบอกว่าเธอยังไม่พร้อมที่จะเป็นทีมปล้นหน้าแบงค์ อย่างมากที่เธอทำได้ในตอนนี้ก็คงเป็นแค่ตัวหลอกตอนหลบหนีแค่นั้น เธอจึงขอร้องกับเขาว่าจะขอพิสูจน์ตนเองอีก เขาเลยบอกให้เธอไปเริ่มจากอาชญากรรมเล็กๆ น้อยๆ อย่างการขายกัญชาก่อน เพื่อให้เธอได้ฝึกทักษะการเอาตัวรอดทั้งการหนี และการเล่นลิ้นกับตำรวจ

วันต่อมาขณะที่ Marcus กำลังไปกินอาหารกับ Gunggink จู่ๆ Prikdang ก็ทวีตรูปถ่ายที่ตนไปส่ง Luke Garroway คนที่ Gunggink กำลังคุยด้วยอยู่พร้อมข้อความที่บอกว่า "ไปพักผ่อนนะไอ้เพื่อนเหี้ย ส่วนอีกคนมันฝากบอกว่า ผมหลงเข้าไปตั้งแต่ตอนที่คุณยังไม่พูดด้วยซ้ำ" ทำให้ Gunggink ตกใจกับภาพและข้อความ และได้โทรหา Luke แต่เขากลับไม่รับโทรศัพท์ Marcus จึงได้พาเธอไปพบกับ Prikdang เพื่อถามว่ามันเกิดอะไรขึ้น และได้รู้ว่า Luke นั้นป่วยหนักจนต้องไปรักษาตัวที่ต่างประเทศ และไม่รู้ว่าจะได้กลับมาที่ Noah อีกวันไหน หรือจะได้กลับมาหรือไม่ก็ไม่รู้ นั่นทำให้ Gunggink แทบเข่าทรุด เพราะความสัมพันธ์ระหว่างเธอกับเขามันยังไม่ได้เริ่มด้วยซ้ำ แต่เธอกลับถูกทิ้งให้อยู่กับความรู้สึกที่เธอยังไม่ได้เอ่ยไปด้วยใจเลย ซึ่งเหตุการณ์นี้มันทำให้อาการ PTSD ของ Marcus ก็กำเริบไปด้วย เพราะมันคือสถานการณ์เดียวกันกับที่เขาต้องจาก Bluema ไปโดยที่ไม่รู้ว่าเธอจะกลับมาเมื่อไหร่ แต่เขาก็ได้เก็บอาการทางสีหน้าเอาไว้ แต่ในมือของเขานั่นชุ่มไปด้วยเหงื่อจากอาการหวาดวิตก เขาจึงรีบขับรถกลับมาที่โรงพยาบาลเพื่อฉีดยาระงับประสาทให้ตัวเองก่อนที่เขาจะหวาดวิตกไปมากกว่านี้จนทำให้เขาต้องล้มเลิกแผนการซ้อมปล้นครั้งถัดไปเนื่องจากอาการอ่อนเพลียหลังจากฉีดยา

ในขณะเดียวกันนั้น Gunggink ที่ทำใจยอมรับการจากลาที่ไร้คำร่ำลานี้ไม่ได้ เธอจึงได้ขับรถไปยัง Kort Center สถานที่ที่เธอเคยพา Luke มาถ่ายรูปด้วยกัน รูปต้องห้ามที่เธอไม่สามารถทวีตได้เพราะตอนนั้นเธอยังคบกับหมอ Black อยู่ เมื่อ Marcus เห็นดังนั้น เขาจึงรีบขับรถมาหาเธอพร้อมกับหมอ Redrum ด้วยความเป็นห่วง เธอได้ถามเขาว่าเธอทำผิดอะไร ทำไม Luke ถึงไม่ได้มาบอกลาเธอ ไม่มีแม้แต่ข้อความด้วยซ้ำ เขาจึงได้แคปข้อความที่ Bluema เคยส่งให้เขาในวันที่เธอมาบอกลา แล้วได้บอกไปว่า

> "บางทีการที่เขาไม่มาลาแก มันก็อาจจะเป็นเพราะเขาไม่อยากเห็นแกร้องไห้ แล้วก็คงไม่อยากร้องไห้ให้แกเห็นก็ได้"
>
>

เขาพูดปลอบใจเธอด้วยเหตุผลต่างๆ นาๆ ของการจากลาที่ไม่บอกลา จนเธอรู้สึกแย่น้อยลง แต่เธอก็ถามมาอีกว่าทำไมชีวิตของเธอถึงต้องเป็นแบบนี้ เขาก็เลยตอบเธอไปว่าชีวิตคนเราก็แบบนี้แหละ บางครั้งชีวิตก็มอบสิ่งดีๆ ให้กับเรา ก่อนที่ชีวิตจะกระชากสิ่งดีๆ นั้นไปแล้วเอาไปเหยียบซ้ำจนแตกสลาย

วันต่อมา เมื่อ Marcus ได้บินลงมาที่เมืองหมอ Khempee และหมอ Mark ก็ได้บอกกับเขาว่าน้องสาวของเขาที่ชื่อ Markie Potter เพิ่งบินเข้ามาในประเทศ Khempee เลยให้เบอร์ของเขากับเธอไว้ เขากำลังงุนงงกับสิ่งที่ได้ยิน และได้โทรถามพ่อของเขาและก็ได้ทราบว่าตอนนี้เขามีน้องสาวแล้ว และเมื่อเขาเปิดโทรศัพท์ก็พบว่ามีเบอร์แปลกส่งข้อความเข้ามา เขาจึงได้โทรกลับไปเบอร์นั้นแล้วพบว่าเป็นน้องสาวของเขา เขาจึงถามว่าเธออยู่ที่ไหน เธอก็ตอบกลับมาว่าอยู่ที่ร้านอาหาร Yellow Restaurant เขาจึงบอกว่าจะไปพบกับเธอที่นั่น

เมื่อเขามาถึงที่ร้านก็ไม่เห็นเธอ เขาจึงพยายามโทรติดต่อเธอแต่ก็ไม่รับสาย จากนั้นหมอ Khempee ก็ตามมาที่ร้านอาหารและก็บอกว่ารถของ Markie จอดอยู่ที่หน้าร้านอาหาร เขาเริ่มรู้สึกไม่ดีก็เลยวิทยุไปแจ้งตำรวจว่าน้องสาวของเขาหายตัวไปและติดต่อไม่ได้ จากนั้นไม่นานเธอก็โทรกลับมาบอกว่าเธอถูกชายสองคนเอาอาวุธมาข่มขู่พยายามจะปล้น แต่เนื่องจากเธอเป็นประชาชนหน้าใหม่ ทั้งสองคนนั้นเลยยอมปล่อยไป แลกกับการให้เธอร้องเพลงให้ฟัง เขาจึงได้บอกกับ Khempee ให้ไปไล่ดูตามร้านเสื้อผ้าเผื่อว่าพวกโจรจะกำลังเปลี่ยนชุดอยู่ แต่ก็ไม่เจอคนที่แต่งตัวลักษณะตามที่ Markie บอก ก็เลยบอกให้เธอไปลงบันทึกประจำวันกับ Jayz Scott ไว้

หลังจากลงบันทึกประจำวันแล้ว เขาก็ได้พาเธอไปกินเลี้ยงข้าวที่ร้านอาหาร และได้พูดคุยถึงสาเหตุที่เธอมาที่เมืองนี้และก็พบว่าเธอมาเพื่อที่จะเดินตามรอยพี่ชายของเธอ เขาจึงได้พาเธอไปขุดเหมืองเพื่อให้เธอพอมีเงิน และเพื่อคุ้มกันเธอเผื่อว่ามีโจรมาดักปล้น ก่อนที่เธอจะขอออกนอกเมืองไปเรียนพิเศษ

## Noah x Dyztiny Epilogue: A Bid Farewell

หลังจากที่เชื้อ Kovid-19 ระบาดไปทั่วโลกอย่างรุนแรงก็ทำให้เมือง Noah ได้รับผลกระทบไปด้วยเช่นกัน สุดท้ายทางสภาเมืองได้ประกาศว่าเมือง Noah จะต้องปิดตัวลงเนื่องจากโรคระบาดที่เกิดขึ้น ทำให้ชาวเมืองทุกคนต้องรีบอพยพเพื่อไปหาประเทศใหม่อยู่ Marcus, Khempee, Peachse, และ Somyoy จึงได้วางแผนที่จะปล้นธนาคารครั้งสุดท้ายเพื่อหาเงินไปตั้งตัวในประเทศใหม่โดยใช้แผนที่ Marcus คิดไว้ก่อนหน้านี้ที่เรียกว่าแผน 2 Fast 2 Curious

เขาได้นัดหมายกับ Phu Singtongkanongdet, Boat Business, Cartoon Araiwa, Achi Ishida, Bualoy Kaiwan, Kevin Hobbs และ Junior Wolvren มาร่วมขบวนตัวล่อด้วย และแผนของพวกเขาก็สำเร็จ พวกเขาสามารถหอบเงิน $200K หนีได้ และได้มาแบ่งเงินกันที่แหลม Buckingham

หลังจากที่แบ่งเงินกันเสร็จ พวกเขาก็เตรียมตีตั๋วออกนอกประเทศ และได้มาร่ำลาเพื่อนร่วมเมืองที่อยู่ด้วยกันมา แต่ระหว่างเวรสุดท้ายของเขานั้น จู่ๆ ก็มีเหตุเจ้าหน้าที่ยิงผู้ต้องหาที่สนามบินบาดเจ็บสาหัส มาทราบทีหลังว่าเป็นหมอ Junior Wolvren ที่อยู่ดีๆ ก็จับ Kirin Lunaconstark เป็นตัวประกันโดยไม่ทราบสาเหตุ เมื่อมาถึงสนามบิน ภาพที่เขาเห็นคือ Kirin ร้องไห้จนเสียสติเนื่องจากเธอเป็นเหมือนกับน้องสาวแท้ๆ ของ Junior เขาได้ดูอาการหมอ Junior แล้วก็พบว่าไม่สามารถช่วยได้ทันแล้ว Somyoy AGN ได้ตามมาและได้รู้ว่า Junior ที่เป็นอดีตเพื่อนร่วมแก๊งเสียชีวิต เขาก็ได้ตะโกนถามว่าใครเป็นคนยิง และพยายามชักปืนออกมา จึงโดนตำรวจวิสามัญไปอีกคน ทำให้เขาต้องอยู่ที่ Noah ต่ออีกวันหนึ่งเพื่อจัดงานศพให้เพื่อนร่วมปล้นของเขา

หลังจากงานศพ เขาก็ได้รับอีเมลจาก Somyoy บอกว่าการตายของ Somyoy เป็นการจัดฉากเพื่อหนีคดี เพราะเขาเพิ่งไปยิงตำรวจมาก่อนหน้านี้ และตอนนี้ Somyoy ก็ได้ย้ายไปเริ่มชีวิตใหม่ที่ประเทศ Winchester แล้ว ทำให้เขาตัดสินใจรีบตีตั๋วออกจากเมืองก่อนจะปิด ร่วมกับ Khempee, Peachse และ Boat

ก่อนที่เขาจะบินออกนอกประเทศ เขาได้ไปที่แม่น้ำบริเวณที่เขาขอ Bluema เป็นแฟน เขาได้ส่งข้อความขอบคุณและบอกลาเธอเป็นครั้งสุดท้ายจริงๆ เพราะเขาจะไม่สามารถติดต่อเธอได้อีกแล้ว เขารู้สึกเสียใจเป็นอย่างมากที่เขาได้เจอกับรักที่ดีๆ แต่ชีวิตก็พรากหัวใจของเขาไป เขาตัดสินใจโยนโทรศัพท์เครื่องนั้นทิ้งไป แล้วก็ไปที่สนามบินเพื่อบินออกนอกประเทศไปแบบสิ้นหวัง

## Winchester Act: I Starting Over...

หลังจากที่เขาได้เข้ามาใน Winchester แล้ว Marcus ก็ได้รับแจ้งจากสภาเมืองว่าเขามีมรดกที่พ่อทิ้งไว้ให้เป็นรถสกูตเตอร์ 1 คันกับเครื่องรีดนมวัว 1 เครื่องที่พ่อของเขาเคยมาเที่ยวและลองทำงานที่เมืองแห่งนี้ให้ โดยหลังจากที่เขาแลนดิ้งที่สวนสาธารณะกลางเมือง เขาก็ได้วิ่งจนเหนื่อยแล้วสะดุดล้มจนเข่าถลอกเลือดไหล เขาจึงไปที่โรงพยาบาลและได้เจอกับหมอ Gyo ซึ่งเป็นหมอที่มารักษาให้กับเขา เธอได้ถามเขาว่าเพิ่งเข้าเมืองมาใหม่ใช่หรือไม่ เขาก็เลยตอบว่าเพิ่งเข้ามา และไม่มีเงิน ไม่มีรถเลย แถมเงินในบัญชีก็ยังติดลบอีก เธอเลยเอาเงินให้เขา 3000 กับให้ยืมรถของเธอ แต่เขาได้บอกว่าเงิน 3000 นั่นเขาจะมาคืนทีหลัง แต่เธอบอกว่าไม่เป็นไร ยื้อกันไปยื้อกันมาสุดท้ายเธอก็ยอมให้เขาเอาเงินมาคืน

## Personality

แต่แรกเป็นคนที่ค่อนข้างใจร้อน ชอบลุย แต่ลึกๆ เป็นคนอ่อนไหว แต่ต้องทำให้ภายนอกดูเป็นคนลุยเพื่อปกปิดความอ่อนไหวที่ว่า แต่ปัจจุบันด้วยหน้าที่การงานและการได้พบกับ Bluema ทำให้กลายเป็นคนที่ใจเย็น คิดก่อนทำ สุขุม และแยกแยะระหว่างหน้าที่การงานกับการเล่นสนุกได้ดี นอกจากนี้ยังเป็นคนที่รักใครแล้วรักจริง จากการที่แม้ Bluema จะบอกให้ว่าไม่ต้องรอ ถ้ามีจะมีแฟนใหม่ก็ไม่เป็นไร แต่ก็ยังยืนยันว่าจะรอ แม้จะต้องรอไปตลอดกาลก็ตาม

## Strengths & weaknesses

   Marcus เป็นคนที่สนใจในเรื่องรถและความเร็วเป็นอย่างมาก ทำให้มีความสามารถในการขับรถในระดับแถวหน้าของเมืองด้วยวีรกรรมการขับรถ GB200 หนีตำรวจจนถึงขนาดที่ Marshall Butcher ยังต้องแขยง

จุดอ่อนของ Marcus คือนิสัยอารมณ์ร้อนที่ปรี๊ดแตกง่าย และล่าสุดก็ยังมีเรื่องของ Bluema ที่มีคนพูดถึงแล้วจะกลายเป็นแส้วในทันที

นอกจากนี้จุดอ่อนอีกจุดอ่อนหนึ่งของ Marcus ที่ไม่ค่อยมีใครรู้ก็คือเป็นคนที่รักเพื่อนมากๆ และยอมแลกทุกอย่างเพื่อให้เพื่อนๆ ปลอดภัย

## Relationship

Gunggink Greyson - เพื่อนสนิทที่หน้าเหมือนแม่มากๆ เป็นอดีต "หัวหน้าห้อง" แก๊ง Onsen ปัจจุบันเป็นหมอด้วยกัน เป็นคนที่ทั้งคอยช่วยเหลือและทั้งหาเรื่องกันได้ตลอดเวลา ปัจจุบัน Marcus ได้กุมความลับบางอย่างของ Gunggink เอาไว้

Bualoy Kaiwan - เพื่อนสนิทอีกคนจากแก๊ง Onsen ที่ยังหลงเหลืออยู่ แต่หลังจากที่ลาออกจากหมอก็ไม่ค่อยได้เจอกัน

Long Xiaoyu - น้องชายร่วมสาบานที่เจอกันในเมืองตั้งแต่วันแรก คอยติดตามและช่วยเหลืออยู่ตลอด จนอยู่ๆ ก็หายสาบสูญไปจากเมือง

Isabella Belllaabell Bluema Velasquez - รักแรกของ Marcus ที่มาเจอกันในช่วงที่เวลาทั้งคู่ตรงกันก่อนที่เวลาจะไม่ตรงกันจนทำให้ได้เจอกันแค่สัปดาห์ละ 2 วัน จนสุดท้าย Bluema ก็ต้องไปเรียนที่ต่างประเทศโดยที่ไม่รู้ว่าจะกลับมา Noah เมื่อไหร่ ปัจจุบัน Marcus ก็ยังรอให้ Bluema กลับมาเพราะก่อนไป Bluema ได้บอกไว้ว่าจะรีบเรียนให้จบเพื่อที่จะได้กลับมาจับมือ Marcus อีกครั้ง และเนื่องจากเป็นรักแรก และเป็นคนที่เคมีเข้ากันทุกอย่างมาก ทำให้ Marcus เลือกที่จะไม่ move on เพื่อรอต่อไปเรื่อยๆ

Khempee Butcher - หมอรุ่นน้องผู้ที่เป็น partner in crime เวลาก่อเหตุอะไรก็มักจะชวนไปด้วยกัน ทั้งขายกัญชา งัดหลังร้าน งัดปูน งัดรถ

Peach Fupui - หมอรุ่นพี่ผู้ที่เป็น partner in crime เวลาก่อเหตุอะไรก็มักจะชวนไปด้วยกัน ทั้งขายกัญชา งัดหลังร้าน งัดปูน งัดรถ

Somyoy AGN - อาชญากรรุ่นพี่ที่เกือบจะเกษียณจากการก่อเหตุแล้วแต่ก็กลับมามีไฟเมื่อได้พบกับอาชญากรรุ่นใหม่ที่เข้ามาในเมือง เป็นเสมือนที่ปรึกษาในการวางแผนก่อเหตุต่างๆ

เจียง - พ่อค้าบะหมี่ชาวเสิ่นเจิ้น ที่ค้าขายโดยไม่สนผลกำไรเนื่องจากเปิดกิจการร้านอาหารบังหน้า แต่จริงๆ แล้วเป็นพ่อค้าอาวุธรายย่อย เป็นคนจัดหาอุปกรณ์ในการก่อเหตุให้กับ Marcus แต่ปัจจุบันเสียชีวิตเนื่องจากโดนคู่แข่งเก็บ

Vladimir Putin - นายทุนลึกลับชาวรัสเซียที่เข้ามาสานต่อกิจการของเจียง เป็นพ่อค้าอาวุธ ยาเสพติด รวมถึงอุปกรณ์ต่างๆ ที่ใช้ในการก่ออาชญากรรม ผู้มีเบื้องหลังที่ยังเป็นปริศนาอยู่

Joey Shevara - เป็น contact ที่เอาไว้แลกเปลี่ยนข้อมูลต่างๆ ภายในเมืองของทางฝั่ง The Lost MC

Brian Dixon - เป็น contact ที่เอาไว้แลกเปลี่ยนข้อมูลต่างๆ ภายในเมืองของทางฝั่ง The Grove Street

Moakey Exclusive - เป็น contact ที่เอาไว้แลกเปลี่ยนข้อมูลต่างๆ ภายในเมืองของทางฝั่ง White & Black Company

Sange Lunaconstark - เพื่อนที่รู้จักกันสมัยเป็นนักวิ่งยา freelance และอดีต partner in crime สมัยที่แสงยังเป็นหมออยู่ ปัจจุบันเป็น contact ของทางฝั่งแก๊ง Prikdang

Jeang - พ่อค้าปริศนาชาวจีนที่คอยให้ข้อมูลข่าวสาร และทรัพยากรต่างๆ ที่จำเป็นในการก่อเหตุ

Xiao-yu "David" Chang - เศรษฐีหนุ่มปริศนาชาวจีนที่ประวัติยังเป็นเป็นความลับ เป็นคนยื่นข้อเสนอให้ความช่วยเหลือ Marcus และเป็นหลานของ Putin เนื่องจากเพิ่งเจอกัน ทำให้ Marcus ยังไม่ไว้ใจคู่ค้ารายใหม่เท่าไหร่

Karisma "Gene" Chang - น้องสาวของ Xiao-yu Chang ที่ต้องการพิสูจน์ตัวเองให้พี่ชายเห็นว่าเป็นคนมีความสามารถ เป็นคนที่มาขอร่วมงานกับ Marcus แต่ด้วยการที่เขาเพิ่งรู้จักเธอ เขาจึงจะให้เธอพิสูจน์ฝีมือให้เห็นก่อน

## Fun facts

- แพ้ผู้หญิงที่พูดคำว่า "ค้าบ"

- เนื่องจากถูกเลี้ยงมาแบบ home-school เลยเป็นคนเข้าสังคมไม่ค่อยเก่ง ไม่ค่อยทักใครก่อนจนกระทั่งมาเจอกับ Bluema

- แพ้ผู้หญิงดื้อ และผู้หญิงที่เข้าโหมดจริงจังเวลางาน

- เป็นโรคกลัวที่แคบ

- ชอบสีแดง แต่ชอบรถที่มีสีม่วงมากกว่ารถสีแดง

- มักจะโดนโจทก์เก่าพ่อล้อชื่อพ่ออยู่ประจำ โดยเฉพาะช่าง Namniao และลุง Joey Shevara

- ที่จริงควรจะมีน้อยคนที่รู้ว่าร้องเพลงเพราะ แต่ทำไมถึงมีคนรู้กันทั้งเมืองก็ไม่รู้

- เขาสังเกตเห็นอาการ psychopath เล็กๆ ของ Elz Chablue ได้หลังจากที่ก่อเหตุอุ้มฆ่าเป็นครั้งแรกจากการที่ Elz Chablue พูดถึงเหตุนั้นตลอดเวลาในเชิงที่ดูจะเป็นการชื่นชมผลงานที่ได้ก่อไว้

- เบื้องหน้าเป็นนายแพทย์มากความสามารถที่อัธยาศัยดี แต่เบื้องลึกเขาได้สร้าง contact กับแก๊งต่างๆ ไว้เพื่อที่จะเป็นคนกลางในการคานอำนาจทุกแก๊งในเมือง

- เขายังไม่เคยถูกจับจากการใช้รถ Neon ที่เขาจูนเองมากับมือแม้แต่ครั้งเดียว มีแต่คนที่นั่งมาด้วยที่โดนจับนั่นคือ Mint Mint นั่นเอง

- หลังจากที่ Bluema จากไป เขาเริ่มสูบบุหรี่ และสูบหนักขึ้นเรื่อยๆ ทุกวัน เพราะในใจลึกๆ แล้วเขาคิดว่าคงไม่ได้เจอเธออีก ที่สูบหนักๆ ก็เพื่อเร่งเวลาตายให้ตัวเองไปวันๆ

- จากการที่เขามีความรู้ด้านจิตวิทยาเป็นอย่างดี ทำให้เขารู้ตัวเองดีว่ามีอาการ psychopath แต่เขาเลือกที่จะไม่รักษาและบำบัดตัวเอง เพราะมันทำให้เขาไม่รู้สึกเจ็บปวดเวลาคิดถึง Bluema